Diari Oficial de la Generalitat Valenciana


Sumari del DOGV 7092, del 20-08-2013 (2013/8403)

RESOLUCIÓ de 4 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda ratificar el balanç de liquidació de la Fundación Generalitat Valenciana - Iberdrola Fundación de la Comunidad Valenciana, inscriure la dita ratificació en el Registre de Fundacions de la Comunitat Valenciana, junt amb l'actualització del seu Patronat, així com la baixa registral de la mateixa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7092

Data del DOGV
:   20-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8403


Data del document
:   04-07-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 4 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda ratificar el balanç de liquidació de la Fundación Generalitat Valenciana - Iberdrola Fundación de la Comunidad Valenciana, inscriure la dita ratificació en el Registre de Fundacions de la Comunitat Valenciana, junt amb l'actualització del seu Patronat, així com la baixa registral de la mateixa. [2013/8403]  
Vist l'expedient sobre ratificació pel Protectorat de la Generalitat del balanç de liquidació aprovat pel Patronat de la Fundación Generalitat Valenciana - Iberdrola Fundación de la Comunidad Valenciana, d'ara en avant la Fundació, l'actualització el Patronat, així com la seua baixa registral una vegada acreditada la transferència del romanent, d'acord amb els següents,  
  
Fets  
Primer. El Patronat de la Fundació esmentada va acordar la seua extinció el 5 de novembre de 2012, per la impossibilitat material del compliment dels fins fundacionals, segons consta protocol·litzat en escriptura pública de 28 de desembre de 2012, autoritzada pel notari del Col·legi de València, Joaquín Sapena Davó.  
Instruït l'oportú expedient a este efecte, i després de l'informe favorable de la Comissió del Protectorat de 12 de març de 2013 es va dictar la Resolució de data 27 de març de 2013, del secretari autonòmic de Justícia de la Conselleria de Governació i Justícia, per la qual es va acordar la ratificació per part del Protectorat de la Generalitat de l'esmentat acord d'extinció de la Fundación Generalitat Valenciana - Iberdrola Fundación de la Comunidad Valenciana.  
Segon. La Fundació es va classificar per Resolució de data 19 d'agost de 1997, del director general d'Interior de la Conselleria de Presidència, com a cultural.  
Segons l'article 2 dels Estatuts, l'objecte de la Fundació és destinar els rendiments que genere l'import de les fiances depositades per Iberdrola, SA, per a fins socials d'interés comú, de caràcter cívic, educatiu, cultural, científic, esportiu, de defensa del medi ambient o qualssevol altres de naturalesa anàloga; destinant estos recursos al finançament d'activitats o projectes com ara beques per a estudiants, cursos de formació, estudis, treballs i investigacions, exposicions culturals o artístiques, adquisició o finançament d'obres d'art, celebracions esportives, així com qualssevol altres semblants. Tot això per mitjà de la participació directa o indirecta en estes activitats o projectes, així com fomentant, incentivant o impulsant aquelles actuacions o projectes que permeten la consecució dels seus fins socials.  
  
Tercer. Consta l'acceptació com a patrons de la Fundació de Antonio Cejalvo Lapeña (davant de funcionària del Registre de Fundacions de la Comunitat Valenciana el 6 de febrer de 2013) i del conseller d'Economia, Indústria, Turisme i Ocupació, Máximo Buch Torralva (davant de funcionària del Registre de Fundacions de la Comunitat Valenciana l'11 de febrer de 2013).  
Quart. La present extinció s'emmarca dins del procés de reestructuració de sector públic fundacional iniciat pel Consell, que va suposar l'adopció de l'Acord del Consell de data 3 d'agost de 2012, en el qual es va autoritzar l'extinció de diverses fundacions pertanyents al sector públic de la Generalitat, entre estes la de la Fundación Generalitat Valenciana - Iberdrola Fundación de la Comunidad Valenciana.  
La causa legal d'extinció al·legada és la impossibilitat del compliment del fi fundacional: La memòria justificativa assenyala respecte d'això que l'extinció s'emmarca dins del procés de reestructuració del sector públic fundacional iniciat pel Consell de la Generalitat, que va acordar autoritzar l'extinció de la Fundació el 2 d'agost de 2012. De tal forma, «resulta impossible el desenrotllament i la consecució del fi fundacional davant del dèficit de tresoreria, que en un futur immediat suposa que la situació economicofinancera de la Fundació provoque la impossibilitat de compliment dels seus fins per insuficiència de mitjans. Per això concorre la causa d'extinció prevista en el marc de la legislació vigent en matèria de fundacions i d'acord amb els Estatuts, és a dir, la impossibilitat de compliment del fi fundacional».  
Quint. En la dita sessió de 5 de novembre de 2012, es va nomenar liquidador José Miguel Cortés López, en qualitat de cap del Servici d'Energia de la Direcció General d'Energia de la Conselleria d'Economia, Indústria i Comerç, i es va aportar el pla d'actuació d'esta. Es va aportar a este efecte informe favorable al dit nomenament de la Secretaria Autonòmica del Sector Públic Empresarial de data 12 de novembre de 2012.  
Quant a l'atribució del romanent, d'acord amb el que disposa l'article 11.2 dels Estatuts, «la liquidació de la Fundació es farà pel Patronat davall la supervisió del Protectorat i, si és el cas, el patrimoni romanent de la liquidació es destinarà a les fundacions, institucions o qualssevol altres entitats sense ànim de lucre que designe el patronat, per a la realització de fins d'interés general anàlegs».  
En este sentit, el projecte de liquidació, aprovat pel Patronat, assenyalava que es destinaria «el romanent de la Fundació junt amb el mobiliari a l'entitat pertanyent a la Generalitat, a l'Agència Valenciana de l'Energia, atés que perseguix fins anàlegs als de la Fundació, complint així el que disposa la disposició addicional primera del Decret 83/2012, d'1 de juny, Reglament de la Corporació Pública Empresarial Valenciana i l'apartat 2 de l'article 12 (en realitat 11) dels Estatuts de la Fundació».  
Arran del que disposen els articles 23 («Modificació de la denominació i dels fins de l'Institut de la Xicoteta i Mitjana Indústria de la Generalitat Valenciana (IMPIVA)») i 24 del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, amb la desaparició de la personalitat jurídica de la dita Agència, la Comissió del Protectorat en la seua reunió de 12 de març de 2013 va instar la Fundació a aclarir l'entitat final destinatària del romanent. De tal forma, en la reunió del Patronat de 14 de juny de 2013 es va establir com a destinatari dels béns i drets resultants de la liquidació l'Institut Valencià de Competitivitat Empresarial (d'ara en avant IVACE), que en virtut del decret llei mencionat assumix les funcions de la dita Agència.  
  
Sext. Amb data 20 de juny de 2012 va tindre entrada en el registre de la Conselleria de Governació i Justícia el certificat del secretari del Patronat de la Fundació donant fe que en la reunió del dit òrgan de 14 de juny de 2013 es va aprovar el balanç de liquidació final.  
Consta en l'expedient l'informe de la Secció de Comptabilitat del Servici d'Entitats Jurídiques de 25 de juny de 2013 en què s'assenyala:  
  
«Amb data 24 de gener de 2013, la Fundació va presentar davant d'este Registre còpia simple de l'escriptura d'elevació a públic, de data 28 de desembre de 2012, dels acords adoptats pel Patronat, de data 5 de novembre de 2012, sobre extinció de la Fundación Iberdrola de la CV; incloent-hi memòria justificativa, balanç d'extinció i projecte de liquidació, en relació amb la dita sol·licitud i amb nova documentació relativa a la sol·licitud de liquidació de data 20 de juny de 2013, informe el següent:  
1. La Fundació es va inscriure mitjançant una resolució de data 19 d'agost de 1997, amb una dotació, segons consta en l'escriptura de constitució de data 8 d'octubre de 1996, constituïda per l'usdefruit de les fiances que per prestació de servicis o subministraments complementaris deposite Iberdrola, SA, en la Tresoreria de la Generalitat Valenciana, que es valoren en trenta milions de pessetes (90.321.030 ptes.), 180.303,63 euros, d'acord amb el criteri dels saldos mitjans ponderats dels últims exercicis.  
2. La Fundació, amb data 15 de febrer de 2013, va esmenar el nostre requeriment, de data 29 de gener de 2013, en relació amb les sol·licituds de depòsit dels comptes anuals corresponents als exercicis 2004, 2005, 2006, 2007, 2008, 2009, 2010 i 2011 i amb data 6 de març de 2003 va presentar els comptes anuals de 2012, junt amb l'informe d'auditoria, els esmentades comptes han sigut depositats en conformitat, de manera que la Fundación Iberdrola CV ha de considerar-se al corrent en la presentació dels seus comptes anuals  
3. Mitjançant Resolució de 27 de maig de 2013, del secretari autonòmic de Justícia es va ratificar l'acord d'extinció mencionat anteriorment.  
4. Amb data 20 de juny de 2013, ha presentat els nous acords del patronat, de data 14 de juny de 2013, aprovant el balanç de liquidació, el compte de pèrdues i guanys i la memòria de liquidació.  
5. Segons el balanç de liquidació presentat, la Fundació té un actiu total de 187.148,18 euros i no té passiu exigible, per això el seu patrimoni net coincidix amb el seu actiu i està materialitzat en l'únic compte de l'actiu: «Efectiu i altres actiu líquids equivalents» en compte corrent obert en Bankia núm. (?) per import de 187.148,18 euros.  
  
6. A més de l'esmentat saldo de tresoreria, la Fundació manté en el seu actiu els següents elements d'immobilitzat, que per estar totalment amortitzats i no tindre valor comptable, no figuren en el balanç de liquidació:  
- 12 marques registrades a nom de la Fundación Iberdrola de la CV.  
  
- Un armari arxivador i un ordenador portàtil.  
7. En la memòria de liquidació i en els comptes de 2012, se subministra informació suficient en relació amb les operacions de liquidació desenrotllades des de l'acord d'extinció, després de les quals ha deixat de tindre deutors o creditors, a més, ha fet provisió inclús per al gasto d'assessoria fiscal i comptable per a fer front a la tramitació de l'Impost de Societats de 2013, que es meritarà fins a la liquidació definitiva i l'obtenció de la baixa registral.  
8. La Fundació, en l'expedient d'extinció, ja va presentar el projecte de distribució dels béns resultants de la liquidació, i proposava destinar el seu romanent i els mencionats béns ja amortitzats a l'entitat pertanyent a la Generalitat, Agència Valenciana de l'Energia, i ha quedat acreditat, després de la seua supressió pel Decret Llei 7/2012, de 19 d'octubre, del Consell, i l'assumpció de les seues funcions per l'Institut Valencià de Competitivitat Empresarial, així com la nova documentació presentada, que el dit romanent passa a l'esmentat Institut.  
Per tot això s'emet un informe favorable a la liquidació presentada»  
  
Sèptim. Amb data entrada en el Registre General de la Conselleria de Governació i Justícia de 26 de juny de 2013 s'aporta l'acreditació de la transferència del romanent a l'Institut Valencià de la Competitivitat Empresarial, queda així acreditada la transferència de l'efectiu metàl·lic a compte bancari del dit Institut, així com la recepció dels altres béns i drets, tal com consta en l'acta de recepció de data 26 de juny de 2013, subscrita per Antonio Cejalvo Lapeña, en representació de la Fundació i Máximo Buch Torralba, en representació de l'esmentat Institut en qualitat de president, segons preveu l'article 4 del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de la Competitivitat Empresarial.  
  
Octau. La Comissió del Protectorat en la sessió de 12 de març de 2013 va establir, respecte de les fundacions immerses en el procés de reestructuració del Sector Públic de la Generalitat, el criteri conforme al qual, una vegada emés informe favorable per la dita Comissió de la ratificació del corresponent acord d'extinció, i una vegada realitzades totes i cada una de les pertinents tasques de liquidació, no serà necessària la ratificació per part de la Comissió del Protectorat, sempre que s'acredite el cobrament de crèdits, la satisfacció de deutes i el tancament de tots els actes pendents d'execució, d'acord amb la normativa vigent. No obstant això, de la ratificació oportuna es donarà compte a la Comissió del Protectorat, així com de qualsevol problema que respecte de les tasques de liquidació puga sorgir per a la seua decisió per esta Comissió.  
  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'Administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències entre altres, en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i li correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que disposa la Resolució de 19 d'abril de 2013, de la Conselleria de Governació i Justícia, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana:  
«1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana».  
El dit article 31 de la Llei 50/2002, assenyala que «la fundació s'extingirà:  
c) Quan siga impossible la realització del fi fundacional, sense perjuí del que disposen els articles 29 i 30 de la present llei».  
D'acord amb allò que assenyala l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del Patronat ratificat pel Protectorat.  
Si no hi ha acord del Patronat, o este no és ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos».  
  
Quint. De conformitat amb l'article 26.1 de l'esmentada Llei 8/1998, de 9 de desembre, de Fundacions de la Comunitat Valenciana:  
«1. L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda esta, es complirà el que disposa l'apartat següent, per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la baixa, a sol·licitud del Patronat, per un escrit dirigit al Registre al qual s'adjuntarà la certificació de l'acord aprovatori del balanç de liquidació, la seua ratificació pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel Protectorat».  
  
  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
De tal forma, l'article 39 de l'esmentat Reglament establix que:  
«1. Quan el Patronat acorde extingir la fundació per haver-se realitzat íntegrament el fi fundacional, per resultar impossible la seua realització o per concórrer qualsevol una altra causa prevista en l'acte constitutiu o en els Estatuts, haurà de sol·licitar la ratificació del Protectorat, per a això s'hi adjuntarà la documentació següent:  
a) Certificació de l'acord d'extinció adoptat pel Patronat, emesa pel secretari o la secretària amb el vistiplau del president o la presidenta.  
  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els Estatuts o de dur a terme un procés de fusió.  
  
c) Els comptes de l'entitat a la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme pel mateix Patronat, proposta de designació de liquidadors i pla d'actuació dels mateixos».  
  
Per la seua banda l'article 40.2 del dit Reglament assenyala que:  
«Durant el procés de liquidació, el Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí d'això, el Patronat podrà apoderar o delegar l'execució material dels seus acords relatius al procés de liquidació».  
Sext. Quant a l'extinció de fundacions integrants del sector públic de la Generalitat s'exigix, a més dels requisits generals, els següents:  
  
a) L'acord del Consell (article 34 de la dita Llei 8/1998), igual que ho va requerir la seua constitució.  
b) Respecte a l'obligació d'estar al dia en les seues obligacions comptables, ha de tindre's present el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 juny de 1991, del Consell de la Generalitat Valenciana, que disposa:  
  
En l'article 5: «Tindran la consideració de fundacions públiques de la Generalitat Valenciana, als efectes d'esta llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes, o altres entitats que conformen el seu sector públic. La seua creació requerirà en tot cas autorització prèvia del Govern Valencià.  
I en l'article 63 bis: «La Intervenció General de la Generalitat Valenciana realitzarà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta llei».  
Per la seua banda la disposició addicional primera, punt 2, del Decret 83/2012, d'1 de juny, del Consell, pel qual s'aprova el Reglament de la Corporació Pública Empresarial Valenciana, disposa: «En els processos d'extinció d'una fundació del Sector Públic de la Generalitat, l'acord del Patronat pel qual es propose la designació de liquidadors o d'una comissió de liquidació haurà de remetre's amb caràcter previ a la seua adopció a la conselleria competent en matèria d'economia per a informe preceptiu i vinculant d'esta sobre la idoneïtat del nombre i composició».  
Sèptim. L'esmentat article 26 de la Llei 8/1998, de 9 de desembre, de Fundacions de la Comunitat Valenciana disposa,  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els Estatuts de la fundació extingida. A falta d'això, esta destinació podrà ser decidida, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador, i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus Estatuts que els béns i drets resultants de la liquidació revertisquen al seu fundador».  
Per la seua banda, els Estatuts de la Fundació disposen en l'article 11.2 dels Estatuts, «la liquidació de la fundació es farà pel Patronat davall la supervisió del Protectorat i, si és el cas, el patrimoni romanent de la liquidació es destinarà a les fundacions, institucions o qualssevol altres entitats sense ànim de lucre que designe el Patronat, per a la realització de fins d'interés general anàlegs».  
Igualment resulten aplicables quant a l'acreditació de la transferència del romanent el Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial, el Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), així com la Llei 14/2003, de 10 d'abril, de Patrimoni de la Generalitat Valenciana, en relació amb l'informe de l'Advocacia de 5 de juny de 2012, relatiu a «la integració en el patrimoni de la Generalitat dels béns mobles procedents de la liquidació de fundacions, societats mercantils i organismes públics vinculats o dependents de la Generalitat».  
  
Octau. Atenent l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, la seua liquidació, i la destinació donada als béns fundacionals».  
  
Vistos els preceptes legals mencionats, els articles 39 i 40 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) i la resta de generals de pertinent aplicació, així com l'informe de la Comissió del Protectorat de 12 de març de 2013, i l'informe de l'Advocacia de la Generalitat de 5 de juny de 2012, resolc:  
  
Primer  
Ratificar el balanç de liquidació aprovat pel Patronat de la Fundación Generalitat Valenciana Iberdrola - Fundación de la Comunidad Valenciana, adoptat pel seu Patronat en data 14 de juny de 2013, en els termes descrits en la present resolució, i acordar la inscripció en el Registre de Fundacions de la Comunitat Valenciana de la dita ratificació.  
  
Segon  
Acordar la baixa registral de la Fundación Generalitat Valenciana Iberdrola - Fundación de la Comunidad Valenciana en el Registre de Fundacions de la Comunitat Valenciana, a l'haver sigut acreditada la transferència del romanent resultant de la liquidació a l'Institut Valencià de Competitivitat Empresarial (IVACE).  
  
Que es notifique la present resolució.  
Contra la present resolució, que és definitiva en via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes, a comptar de l'endemà de la seua notificació, davant del conseller de Governació i Justícia, o qualsevol altre recurs que estime procedent.   
  
València, 4 de juliol de 2013.- El secretari autonòmic de Justícia: Antonio Gastaldi Mateo.